B4-0728, 0754 και 0761/96

Ψήφισμα σχετικά με την ελεύθερη κυκλοφορία των προσώπων εντός της Ένωσης Διαβατηρίων των Βορείων Χωρών, του Ευρωπαϊκού Οικονομικού Χώρου και των χωρών Σένγκεν

Το Ευρωπαϊκό Κοινοβούλιο,

- έχοντας υπόψη την υπουργική συμφωνία του 1954 για την ίδρυση της Ένωσης Διαβατηρίων των Βορείων Χωρών, την Ενιαία Ευρωπαϊκη Πράξη του 1986 και τη Σύμβαση του Σένγκεν του 1990,

- έχοντας υπόψη το άρθρο 7Α της Συνθήκης EK,

- έχοντας υπόψη τη συμφωνία για τον Ευρωπαϊκό Οικονομικό Χώρο, η οποία έχει τεθεί σε ισχύ από το 1994 και προβλέπει την ελεύθερη κυκλοφορία των προσώπων,

- έχοντας υπόψη το τελικό ανακοινωθέν της συνεδρίασης της Εκτελεστικής Επιτροπής Σένγκεν στη Χάγη στις 18 Απριλίου 1996,

- έχοντας υπόψη την πρώτη Υπουργική Σύνοδο των κρατών μελών του Σένγκεν και των κρατών μελών της Ένωσης Διαβατηρίων των Βορείων Χωρών στη Χάγη στις 18 Απριλίου 1996,

Α. λαμβάνοντας υπόψη ότι ο στόχος της Συνθήκης ΕΚ για ελεύθερη κυκλοφορία των προσώπων από το 1993 δεν έχει επιτευχθεί και ότι σήμερα δεν υπάρχει προοπτική συμφωνίας προς αυτήν την κατεύθυνση στο πλαίσιο του Συμβουλίου,

Β. λαμβάνοντας υπόψη ότι είναι σημαντικό να διατηρηθεί η ακεραιότητα της Ένωσης Διαβατηρίων των Βορείων Χωρών και να εδραιωθεί ο χώρος του Σένγκεν,

Γ. λαμβάνοντας υπόψη ότι στο ψήφισμά του της 13ης Μαρτίου 1996 ((ΕΕ C 96 της 01.04.1996, σελ. 77)) σχετικά με (i) τη γνωμοδότηση του Ευρωπαϊκού Κοινοβουλίου όσον αφορά τη σύγκληση της Διακυβερνητικής Διάσκεψης (ΔΔ) και (ii) την αξιολόγηση των εργασιών της Ομάδας Προβληματισμού και την αποσαφήνιση των πολιτικών προτεραιοτήτων του ΕΚ ενόψει της Διακυβερνητικής Διάσκεψης, ζητείται σαφώς όπως οι εξωτερικές πτυχές της πολιτικής στους τομείς της δικαιοσύνης και των εσωτερικών υποθέσεων (πολιτική σε θέματα θεωρήσεων, ασύλου, μετανάστευσης, διέλευσης των εξωτερικών συνόρων, καταπολέμησης του λαθρεμπορίου ναρκωτικών, και δικαστικής συνεργασίας σε θέματα αστικού δικαίου) καταστούν αντικείμενα κοινοτικής πολιτικής και όπως η αστυνομική συνεργασία και η συνεργασία σε θέματα ποινικού δικαίου αντιμετωπίζονται συχνότερα με κοινοτικές διαδικασίες[semigr ] εκτιμώντας επίσης ότι ζητείται σαφώς: «η συναπόφαση να ισχύει για όλες τις νομοθετικές πράξεις: η νομοθεσία πρέπει να θεσπίζεται με ειδική πλειοψηφία στο Συμβούλιο»,

Δ. λαμβάνοντας υπόψη ότι η Επιτροπή έχει καταθέσει τρεις προτάσεις οδηγιών που αποτελούν ένα νέο βήμα προς την υλοποίηση της ελεύθερης κυκλοφορίας των προσώπων,

Ε. εκφράζοντας την ανησυχία του διότι, καθώς φαίνεται ότι δεν προτίθενται όλα τα κράτη μέλη της Ευρωπαϊκής Ένωσης να καταστούν πλήρη μέλη της Συμφωνίας του Σένγκεν, τα εσωτερικά εμπόδια στην ελεύθερη κυκλοφορία των προσώπων ενδέχεται να εξακολουθήσουν να υπάρχουν εντός της Ένωσης,

ΣΤ. υπενθυμίζοντας ότι η Επιτροπή λαμβάνει μέρος σε όλες τις συνεδριάσεις της Εκτελεστικής Επιτροπής Σένγκεν,

Ζ. λαμβάνοντας υπόψη ότι η Διακοινοβουλευτική Διάσκεψη του Σένγκεν της 8ης και 9ης Δεκεμβρίου 1995 έλαβε την πρωτοβουλία να δημιουργήσει δομή συνεργασίας μεταξύ των εθνικών κοινοβουλίων των κρατών του Χώρου Σένγκεν και τούτο εν αναμονή αποτελεσματικού ελέγχου στο πλαίσιο της Ένωσης,

1. υπενθυμίζει ότι η Συνθήκη για την Ευρωπαϊκή Ένωση απαιτεί την πλήρη εφαρμογή της ελεύθερης κυκλοφορίας των προσώπων και, συνεπώς, καλεί το Συμβούλιο και την Επιτροπή να προβούν στις απαραίτητες ενέργειες για την εφαρμογή των σχετικών άρθρων της Συνθήκης και να εγκρίνουν τη σχετική νομοθεσία[semigr ] καλεί το Συμβούλιο να λάβει το ταχύτερο δυνατό απόφαση, σύμφωνα με τη γνωμοδότηση του Ευρωπαϊκού Κοινοβουλίου, σχετικά με τις τρεις νέες προτάσεις που έχει υποβάλει η Επιτροπή σχετικά με την ελεύθερη κυκλοφορία των προσώπων[semigr ]

2. επαναλαμβάνει ότι, καθώς η ελεύθερη κυκλοφορία των προσώπων αποτελεί μία από τις τέσσερεις θεμελιώδεις ελευθερίες της Συνθήκης ΕΚ, πρέπει να ρυθμίζεται εντός κοινοτικού πλαισίου, με δικαστική εξέταση από το Δικαστήριο των Ε.Κ. και με την άσκηση κοινοβουλευτικού ελέγχου από το Ευρωπαϊκό Κοινοβούλιο[semigr ]

3. επαναβεβαιώνει την πεποίθησή του ότι η προθεσμία της 31ης Δεκεμβρίου 1992 για την εγκαθίδρυση της ελεύθερης κυκλοφορίας των προσώπων είχε δεσμευτικό χαρακτήρα, όπως ακριβώς και σε ό,τι αφορά την ελεύθερη κυκλοφορία των αγαθών, των υπηρεσιών και των κεφαλαίων[semigr ]

4. υπογραμμίζει ότι τα λεγόμενα συνοδευτικά μέτρα δεν μπορούν να αποτελέσουν πρόσχημα για τη μη εφαρμογή του άρθρου 7Α της Συνθήκης Ε.Κ.[semigr ]

5. εφιστά την προσοχή στις στρεβλώσεις που μπορεί να προκύψουν και στις συνέπειες που μπορεί να δημιουργηθούν σε ό,τι αφορά τη μεταχείριση των πολιτών της Ένωσης που μετακινούνται νομίμως εντός της επικράτειάς της, λόγω της προοδευτικής εφαρμογής από ορισμένα κράτη μέλη της Ευρωπαϊκής Ένωσης της Συμφωνίας του Σένγκεν και λόγω της συνεργασίας μεταξύ των συμβαλλομένων μερών του Σένγκεν και των μελών της Ένωσης Διαβατηρίων των Βορείων Χωρών[semigr ]

6. εκφράζει τη λύπη του για την έλλειψη κοινοβουλευτικού και δικαστικού ελέγχου των μηχανισμών που διέπουν την ελεύθερη κυκλοφορία των προσώπων και οι οποίοι εφαρμόζονται αυτή τη στιγμή[semigr ]

7. σημειώνει τη συμφωνία που επετεύχθη από την Εκτελεστική Επιτροπή Σένγκεν για την απόδοση καθεστώτος παρατηρητού στα κράτη της Ένωσης Διαβατηρίων των Βορείων Χωρών που είναι και μέλη της Ευρωπαϊκής Ένωσης, και συγκεκριμένα της Δανίας, της Σουηδίας και της Φινλανδίας, καθώς και την επιθυμία που εξέφρασαν οι χώρες αυτές να καταστούν στο εγγύς μέλλον πλήρη μέλη της Συμφωνίας Σένγκεν[semigr ]

8. σημειώνει την απόφαση που ελήφθη από την Εκτελεστική Επιτροπή Σένγκεν και η οποία προβλέπει την υπογραφή συμφωνίας συνεργασίας με τη Νορβηγία και την Ισλανδία στο εγγύς μέλλον, σε συνδυασμό με την πλήρη συμμετοχή τους σε όλες τις συνεδριάσεις, καθώς και την επιθυμία που εξέφρασαν οι δύο αυτές χώρες να συμμορφωθούν με όλες τις διατάξεις της Συμφωνίας του Σένγκεν[semigr ]

9. επισημαίνει ότι το Συμβούλιο και η Επιτροπή πρέπει να ενημερώνουν το Ευρωπαϊκό Κοινοβούλιο και να διαβουλεύονται μαζί του σε ό,τι αφορά την πρόοδο στον τομέα της ελεύθερης κυκλοφορίας των προσώπων σε κοινοτική βάση, σύμφωνα με τις υποχρεώσεις τους που απορρέουν από τις Συνθήκες και, σε ό,τι αφορά την Επιτροπή, σύμφωνα με τον Κώδικα Συμπεριφοράς της 15ης Μαρτίου 1995 ((ΕΕ C 89 της 10.04.1995, σελ. 69)) ο οποίος απετέλεσε αντικείμενο διαπραγματεύσεων με το Ευρωπαϊκό Κονοβούλιο[semigr ]

10. υπογραμμίζει ότι η ενσωμάτωση της Ένωσης Διαβατηρίων των Βορείων Χωρών στη Συμφωνία του Σένγκεν δεν θα πρέπει να υποθηκεύσει την απαραίτητη κοινοτικοποίηση των ζητημάτων του τρίτου πυλώνα[semigr ] εκφράζει την επιθυμία όπως το ζήτημα αυτό διευθετηθεί δημοκρατικά και στο πλαίσιο του σεβασμού του κοινοτικού δικαίου[semigr ]

11. λαμβάνει γνώση της αποφάσεως της διακοινοβουλευτικής διάσκεψης της 8ης και 9ης Δεκεμβρίου 1995 όπως, εν αναμονή της ενσωμάτωσης του Σένγκεν στη λειτουργία της Ευρωπαϊκής Ένωσης, συντονιστεί ο κοινοβουλευτικός έλεγχος της εφαρμογής της Συμφωνίας του Σένγκεν[semigr ] επιθυμεί να αναγνωρισθούν στη συνέλευση αυτή, ως πλήρη μέλη, βουλευτές όλων των κρατών της Ένωσης Διαβατηρίων των Βορείων Χωρών, όπως συμβαίνει και με τα μέλη αντιπροσωπείας του Ευρωπαϊκού Κοινοβουλίου[semigr ]

12. φρονεί ότι η Επιτροπή, ως θεματοφύλακας των Συνθηκών και παρατηρητής στο Σένγκεν, οφείλει να ενημερώνει το Ευρωπαϊκό Κοινοβούλιο για όλες τις εξελίξεις που σημειώνονται στο πλαίσιο του Σένγκεν[semigr ]

13. ζητεί από το Συμβούλιο και την Επιτροπή να διασαφηνίσουν τις απόψεις τους σχετικά με την ενσωμάτωση των διατάξεων του Σένγκεν στη Συνθήκη για την Ευρωπαϊκή Ένωση, χωρίς να προλειάνουν το έδαφος για περαιτέρω στρεβλώσεις και χωρίς να θέσουν σε κίνδυνο την υφιστάμενη συμφωνία με τη Ένωση Διαβατηρίων των Βορείων Χωρών[semigr ]

14. σημειώνει την πρόθεσή του να επανέλθει στα θέματα αυτά στο πλαίσιο των εκθέσεων που πρόκειται να εκπονήσουν οι αρμόδιες επιτροπές του σχετικά με τις προαναφερθείσες προτάσεις της Επιτροπής και σχετικά με την ενσωμάτωση των διατάξεων της Συμβάσεως του Σένγκεν σε κοινοτικό πλαίσιο[semigr ]

15. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, την Εκτελεστική Επιτροπή Σένγκεν, καθώς και στις κυβερνήσεις και τα κοινοβούλια των κρατών μελών της Ευρωπαϊκής Ένωσης, της Νορβηγίας και της Ισλανδίας.